เป็นสวนอาหารที่มีเมนูอร่อยหลายอย่างเช่นกุ้งแม่น้ำเผา ตัวโตมาก ไข่เยิ้มดีค่ะ เนื้อกุ้งเด้งๆ ไม่เละ จิ้มกับซีฟู้ด อร่อยเหาะค่ะ ปูนิ่มทอดกระเทียมก็ดี กรอบ ตัวโตใช้ได้ ยำปลาดุกฟูก็ได้เนื้อหน่อย ไม่ใช่มีแต่แป้ง กะหล่ำทอดน้ำปลา มันไปหน่อย ทานมากเลี่ยนค่ะ ทอดมันกุ้งอร่อย ต้มยำกุ้งมะพร้าวอ่อน อ่อนจริงอะไรจริงค่ะ ต้องน้ำข้นด้วยนะคะ แซ่บจี๊ด มาถึงของหวานก็ต้องข้าวเหนียวมะม่วงเลย อาจจะแพงสักหน่อย แต่อร่อยค่ะ หวานเชียว ข้าวเหนียวมูลก็นุ่ม ไอศกรีมก็มีค่ะ อาหารมาไวเหมือนกันค่ะ มีที่นั่งทั้งห้องแอร์และไม่แอร์ ร้านใหญ่ดีค่ะ โต๊ะเพี้ยบ พนักงานบริการพอใช้ และยังมีรับจัดเลี้ยงงานต่างๆด้วยนะคะ ร้านเปิดตั้งแต่ 11.00-22.00 น.ค่ะ 